മഹാൻകോശ്

പഞ്ചാബി ഭാഷയിലുള്ള ഒരു വിജ്ഞാനകോശമാണ് മഹാൻകോശ് (ഹിന്ദി :  महानकोश പഞ്ചാബി ਮਹਾਨ ਕੋਸ਼ )  ഗുരു ശബദ് രത്നാകർ മഹാൻ കോശ് എന്നാണ് ഇതിന്റെ പൂർണ്ണനാമം.

ഭായി കഹ്ന് സിങ് നാഭയാണ് ഈ ഗ്രന്ഥം രചിച്ചത്. പഞ്ചാബി ഭാഷയിലെ ആദ്യത്തെ വിജ്ഞാനകോശമായിട്ടാണ് ഇത് പരിഗണിക്കുന്നത്. 

നിഘണ്ടു
ഗുരുമുഖി അക്ഷരമാല ക്രമത്തിൽ 64, 263 കുറിപ്പുകൾ ഈ വിജ്ഞാനകോശത്തിൽ ഉൾപ്പെടുത്തിയിരിക്കുന്നു. സിഖ് ധർമ്മസംഹിതയിലെ ചരിത്രപരവും മതപരവുമായ നിബന്ധനകളാണ് ഇവയിൽ അടങ്ങിയിരിക്കുന്നത്. ഓരോ കുറിപ്പുകളും പദാനുപദമായാണ് ചേർത്തിരിക്കുന്നത്. വ്യത്യസ്ത അർത്ഥങ്ങൾ വിവിധ പ്രദേശങ്ങളിൽ അതിന്റെ ഉപയോഗക്രമം, കാലാവധി എന്നിവ രേഖപ്പെടുത്തിയിട്ടുണ്ട്.
നാല് വാള്യങ്ങളായി  1930 ഏപ്രിൽ 13നാണ്  ഇത് ആദ്യം പുറത്തിറങ്ങിയത്. പിന്നീട് ദി  ലാംഗ്വേജ് ഡിപ്പാർട്‌മെന്റ് ഓഫ് പഞ്ചാബ് ഇത് ഒരു വാള്യമായി പുറത്തിറക്കി. ഏറ്റവും പരിഷ്‌കരിച്ച  മഹാൻകോശിന്റെ പതിപ്പ്  പുറത്തിറങ്ങിയത് 1981ലാണ്‌.

ഇംഗ്ലീഷിൽ

പട്ട്യാലയിലെ പഞ്ചാബ് സർവ്വകലാശാല ഇത് ഇംഗ്ലീഷിലേക്ക് വിവർത്തനം ചെയ്തിട്ടുണ്ട്. 
http://www.advancedcentrepunjabi.org/eos/

അവലംബം

വർഗ്ഗം:വിജ്ഞാനകോശങ്ങൾ
വർഗ്ഗം:പഞ്ചാബി ഭാഷ